扒王之王旗下部份餐廳喺全盛時期用「扒王里」、「扒出味來」，「山口料理」等品牌經營。喺2004年至2006年期間更喺報章同roadshow等媒體平台進行宣傳。喺2008年金融海嘯時期，為吸客，各間分店甚至搞大特惠嘅「抗海嘯」餐單、免加一服務費、全日八至九折招徠，其中荃灣金荃大廈店曾經喺2008年第三季提供$12至$14起嘅午餐外賣飯盒。